Diari Oficial de la Generalitat Valenciana


Sumari del DOGV 3143, del 16-12-1997 (1997/12299)

ACORD de 25 de novembre de 1997, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Torrent.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3143

Data del DOGV
:   16-12-1997

Secció del DOGV
:   ALTRES ANUNCIS - EXPROPIACIONS

Número del document
:   1997/12062


Data del document
:   25-11-1997

Organisme emissor
:   Conselleria de Presidència

Tipus de document
:   Acord

4069 ACORD de 25 de novembre de 1997, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Torrent. [97/X12493]
  
El Govern Valencià, en la reunió del dia 25 de novembre de 1997, adoptà l'acord següent:
  
L'Ajuntament de Torrent, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de demolició i reconstrucció del tram del Col·lector Azorín en carrer Sant Lluís Bertran, en cruïlla amb una sèquia.
  
Aquesta declaració d'ocupació urgent es justifica per les raons següents:
  
El denominat Col·lector Azorín, en virtut del carrer pel qual transcorre el seu últim tram, travessa la vertical d'una séquia, que va ser adquirida per un particular a la Comunitat de Regants. Aquesta sèquia, de traçat molt antic, quan penetra al nucli urbà, discorre a vegades sota terrenys que actualment són solars edificables, i altres vegades per actuals vials públics.
  
El col·lector travessa en un determinat punt el carrer Azorín, pel qual discorre, a distint nivell. La cruïlla esmentada es produeix molt a prop del punt d'abocament del barranc.
  
El propietari de la séquia va interposar acció civil contra l'execució de l'Ajuntament de Torrent del referit col·lector, en que se sol·licitava que es deixara lliure i expedita la projecció vertical de la sèquia. Aquesta demanda va prosperar, pel que l'Ajuntament, en execució de sentència, ha hagut de procedir a la demolició del col·lector en dit punt. Aquesta demolició ha exigit cavar rasa en la calçada, a fi d'accedir fins el col·lector. Tanmateix, la subsistència d'aquesta rasa en la calçada constitueix un evident perill per a la circulació de vehicles i persones pel dit vial.
  
Mitjançant aquest expedient es pretén legitimar el pas a distint nivell del referit col·lector sota la sèquia, possibilitant-ne la reconstrucció.
  
La urgència en la declaració que se sol·licita es fonamenta en els evidents inconvenients i perills que es deriven de mantenir la situació actual, tant en el concernent a la seguretat dels vianants i vehicles que circulen per aquesta via pública, com pel que fa a la funció del col·lector, que recull les pluges que discorren per una àmplia zona dels carrers del nucli urbà.
  
La relació de propietaris, béns i drets afectats per l'expedient va ser sotmesa a informació pública i notificada individualment a l'interessat, i aquest van presentar al·legacions que han estat resoltes pel Plenari de la Corporació. Hi consten l'aprovació del projecte tècnic d'obres, l'acta de replantejament i l'oportuna retenció de crèdit.
  
Per tot això i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià
  
ACORDA
  
Declarar l'ocupació urgent dels béns i drets subjectes a expedient d'expropiació forçosa instruït per l'Ajuntament de Torrent per a l'execució del projecte de demolició i reconstrucció del tram del Col·lector Azorín en el carrer Sant Lluís Bertran, en cruïlla amb sèquia.
  
Béns afectats
  
Titular del dret afectat: José Gasull Sanz, major d'edat, fadrí, DNI 26119018, amb domicili a Torrent (46769), avinguda País Valencià, 32-7.
  
Bé objecte de servitud: A) Parcel·la de terreny que comprèn el llit de la Sèquia General de la Comunitat de Regants de Torrent, al tram comprés des del pantà fins el carrer de la Bandera Valenciana, és a dir, caiguda de les aigües de la sèquia abans denominada Les Llengües d'aquesta ciutat de Torrent, que té una longitud de dos quilòmetres per tres metres d'amplària, és a dir, una superfície aproximada de sis mil metres quadrats, travessant les partides del Pantà, Figuera Borda i el Genillet. Els límits són els que consten en l'escriptura autoritzada pel notari que va ser de Montroi, el senyor Joaquín Vicente Tenas Segarra, el 15 de maig de 1981. B) Parcel·la de terreny que comprèn el llit de la Sèquia General de la Comunitat de Regants de Torrent, tram comprés des del carrer de la Bandera Valenciana fins a l'Escorxador, és a dir, caiguda de les aigües de la sèquia denominada Les Llengües d'aquesta ciutat de Torrent, que té una longitud d'un quilòmetre per tres metres d'amplària, és a dir, una superfície aproximada de tres mil metres quadrats. Els límits són, igualment, els que consten en l'escriptura referida a la parcel·la A.
  
Títol: compra a la Comunitat de Regants de Torrent, mitjançant escriptura autoritzada pel notari que va ser de Montroi, el senyor José María Goerlich Palau, el 4 de maig de 1979.
  
Dada del Registre de la Propietat: inscrites en el Registre de Torrent U, al tom 2.087, llibre 489 de Torrent, folis 25 i 28, finques 43.053 i 43.055.
  
Descripció de la servitud que es constitueix: en virtut d'aquesta servitud, se li reconeix a l'Ajuntament de Torrent el dret a travessar a distint nivell la projecció de la sèquia propietat de l'interessat en una superfície de nou metres quadrats (9 m2), en la confluència dels carrers sant Just i Sant Lluís Bertran, lloc identificat en el pla que consta en l'expedient, mitjançant la instal·lació de la canonada que calga per canalitzar les aigües de pluja recollides pel denominat col·lector Azorín 1. Per la seua part, el propietari afectat està obligat a suportar el pas d'aquesta canonada i no podrà executar cap obra que danye o supose un perjudici per a la referida canalització.
  
Aquest acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, pel qual els interessats, una vegada publicada la relació i fins el moment de l'alçament de l'acta prèvia, puguen formular al·legacions per escrit davant l'Ajuntament als efectes d'esmenar possibles errors que s'hagen fet en relacionar els béns afectats per l'ocupació urgent.
  
Contra aquest acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercir-hi qualsevol altre recurs que estimen oportú.
  
València, 25 de novembre de 1997
  
El conseller secretari del Govern Valencià,